Το… πολύπαθο παιχνίδι της ΑΕΚ με τη Λαμία, στο πλαίσιο της πρώτης αγωνιστικής του δεύτερου ομίλου στο Κύπελλο Ελλάδας θα διεξαχθεί εν τέλει την προσεχή Παρασκευή (12/10), στις 6 το απόγευμα.



Η Ελληνική Ποδοσφαιρική Ομοσπονδία, σε συνεννόηση πάντα με την «Ένωση» -λόγω του ότι την ίδια ημέρα υπάρχει το παιχνίδι της Εθνικής Ελλάδας με την Ουγγαρία και η ΑΕΚ διαθέτει παίκτες στο αντιπροσωπευτικό μας συγκρότημα- όρισε την εν λόγω αναμέτρηση, που εκκρεμούσε λόγω αιτήματος της ομάδας από την Φθιώτιδα, τη συγκεκριμένη ημερομηνία εκμεταλλευόμενη την απουσία αγώνων για το Πρωτάθλημα.



Βέβαια, λόγω ακριβώς του ότι υπάρχει το ματς της Ελλάδας στο ΟΑΚΑ, εκκρεμεί και το ποιο θα είναι γήπεδο που θα γίνει ο αγώνας του Κυπέλλου. Με πιθανές έδρες είτε τη Ριζούπολη είτε την Καλλιθέα...